מין כנף וכו_
קטגוריות: ש_ס / מ מנחות / ציצית - הרב משה חדש / שיעורים

# בדין מין כנף - ובגדים החייבים בציצית [הותחל ולא נשלם]

בגמ' דף ל"ט ע"ב אמרינן דרבא דרש דכתיב מין כנף וכתיב צמר ופשתים הא כיצד צו"פ פוטרים במינם ושלא במינם ושאר מינים במינם פוטרים שלא במינם אין פוטרים. ומבואר בגמ' דר' נחמן חולק משום דס"ל כתנא דבי ר"י דדריש דבגדים היינו צמר ופשתים. ובתוס' ד"ה אף כל הקשו מנלן דתנא דבי ר"י פליג על רבא דלמא גם לדידיה יליף ממין כנף לחייב שאר בגדים ורק דפירוש בגד סתמא הוא צו"פ. ועי"ש שתי' דאי ילפינן ממין כנף א"כ מפקעינן קרא ממשמעותיה וזה דלא כתנא דבי ר"י, ואולי כוונתם דא"כ נלמד מהכנף דפי' בגד אף בשאר מקומות הוא אף שאר בגדים וזה דלא כתנא דבר"י. עוד תי' דרבא לא דריש מיתורא דמין כנף מידי כלומר לרבות שאר בגדים אלא דס"ל דבגדיהם כל בגדים במשמע ודלא כתנא דבי ר"י ולכך הוא דיליף ממין כנף דשאר בגדים במינם פוטרים. ור"ל דמהכנף אין ללמוד את עיקר חיוב הבגד משאר מינים אלא שאחר שנלמד ממקו"א דחייב ממילא נלמד דכיון שמין כנף פוטר א"כ משי פוטר משי. ועי' רמב"ן שבת כ"ז דכתב כפי' זה, וכן מבואר בתוס' יבמות ד' ע"ב ד"ה והא תנא. אולם עי"ש בתוס' שאחר זה בד"ה ואפי' שכתבו דסוגיא דהתם כר"נ בר יצחק בשבת דף כ"ז דר"י דיליף אף כל בגדים צמר ופשתים היינו לרבות ציצית, ור"ל דלדבריו ע"כ דתנא דבי ר"י לא ס"ל ילפותא דמין כנף לרבות שאר בגדים דהרי אמר להדיא דבגדים דציצית היינו דווקא צו"פ ודלא כרבא. ועי"ש במהרש"ל שדברי התוס' הללו סותרים זא"ז וב' פירושים הן. והיינו כב' תי' התוס' במנחות. אולם המהרש"א שם פי' באו"א דמש"כ לעיל דהכנף לאו רבויא הוא זהו רק לרנב"י דלדידיה ע"כ ס"ל דתנא דבי ר"י פליג על רבא, ולזה אמרו דע"כ טעמיה משום דס"ל דהכנף לאו רבויא הוא אבל לרבא גופיה יכול לפרש דתנא דבי ר"י נמי ס"ל כוותיה וכדמשמע ביבמות דמפרש דברי תנא דבי ר"י, ולדידיה דברי תנא דבי ר"י קיימי על שרצים ולא על ציצית דבזה מרבינן ממין כנף.

ונראה דאיכא נפ"מ בין התירוצים אם לתנא דבי ר"י דרשינן מין כנף, דלתי' א' דתוס' דרבא יליף ממין כנף לרבות שאר בגדים א"כ אף שיש הוכחה מר"י דפליג על רבא מ"מ ע"כ שמעינן דלית ליה הך דרשה ולא ס"ל דין מין כנף. אולם לתי' ב' יתכן דר"י נמי דריש מין כנף אלא דהכנף לאו רבויא הוא שהרי כאמור גם לרבא דשאר בגדים חייבים לא יליף מהכנף אלא מעצם משמעות בגדים. וא"כ גם לר"י איכל"מ דיליף ממין כנף אלא דמוקים לה למילתא אחריתא. ובאמת לתי' א' דרבא יליף ממין כנף לרבות שאר בגדים צל"ע מנלן הא דדלמא הכנף היינו צו"פ ונימא דצמר ופשתים שפוטר היינו במינו, ובאמת בגמ' יבמות שם אמרו דלתנא דבי ר"י יליף מצמר ופשתים דמיותר לומר דלא נדרוש ממין כנף דאין צמר פוטר פשתים [עי"ש לענין היתר כלאים]. ומבואר דשפיר יל"פ מין כנף על צו"פ וא"כ מנליה לרבא ללמוד מזה לשאר בגדים דחייבים ולתי' ב' דתוס' א"ש דרבא נמי לא יליף מהכא אלא דאחר דס"ל דשאר בגדים חייבים ממילא נלמד ממין כנף גם לשאר בגדים ולכך מקשה סתירת הפסוקים ומתרץ דצו"פ פוטרים אף שלא ממין כנף.

ובתוס' ד"ה ורב נחמן בא"ד ונראה דמכולהו תנאי מוכח דאית להו הכנף מין כנף וכו'. ועי' ברכה"ז וצ"ק שביארו דגם תנא דבי ר"י אינו חולק על דרשה דמין כנף אלא רק על דרשה דרבא דקאי על שאר בגדים שחייבים בציצית. אבל ס"ל דהדרשה היא רק לצמר ופשתים שיעשה צמר לצמר ופשתים לפשתים [ולהכי אין ראי' דמין כנף מיירי בשאר מינים]. עי' יבמות ד' ע"ב. אולם למבואר בגמ' שם דתנא דבר"י יליף מצמר ופשתים דמיותר ללמד דאי"צ צמר לצמר וכו' אלא אף צמר לפשתים, וא"כ צ"ב למאי נפ"מ בדרשה דמין כנף. [ועי' בצ"ק דמפרש דקרא דצמר ופשתים לאפוקי מדרשה דרבא דמין כנף אתי לשאר בגדים. אך צ"ע מהגמ' שם].

והנה מבואר בגמ' דגם לר"נ דשאר מינים אין חייבים אלא מדרבנן בעינן אין פוטר אלא במינם ומשמע דמודה דבעינן מין כנף, ועי' שו"ת פאר הדור סי' י"א דכתב דאסמכוהו אדרשה דרבא ואולי כל עיקר הדרשה היא רק מדרבנן. אמנם בטה"ק להלן דף מ' הוכיח מהשו"ע דפסק כר"נ ואפי"ה כתב דהא דאין צמר פוטר פשתים הוא משום דליכא תכלת ומשמע דאי איכא תכלת פוטר פשתים וש"מ דאי"צ מין כנף, וע"כ דס"ל דרשה דמין כנף רק לענין הצבע עי"ש.

אכן נראה דבאמת דרשינן דרשה דמין כנף אלא דלענין התכלת גופא ודאי דאי"צ מין כנף, וכמו דלענין הצבע לשיטת רש"י דבעינן מין כנף מ"מ בב' חוטי תכלת אינם מין כנף והא גופא אמרה תורה שיעשה ב' מין כנף וב' תכלת וה"נ לענין המין בגד עצמו. ומעתה נראה דבאיכא תכלת גם ב' לבן פוטר הצמר את הפשתים אע"ג דאינו מין כנף, דלזה מהני מיגו, ונראה דלרש"י הא גופא קאמרינן בגמ' לעיל צמר בפשתים הוא דפטר כיון דתכלת פטר לבן נמי פטר ולפרש"י קמ"ל דהשתא ליכא מין כנף כיון דתכלת פטר לבן נמי פטר, ואין כוונתו דקמ"ל דאי"צ מין כנף אלא משום מיגו הוא. [אמנם התוס' פליגי ומפרשים דאי"צ מין כנף והגמ' קיימא לענין כלאים, וכבר תמהו האחרונים במש"כ דאי"צ מין כנף דגם אי לענין הצבע אי"צ מין כנף אבל לענין מין הבגד בעינן שפיר מין כנף עכ"פ לרבא].

והנה המהר"ם מרוטנבורג הובא בהג"מ חידש דהא דילפינן דצו"פ פוטר שלא במינם היינו דווקא צו"פ יחדיו כלומר דצמר אינו פוטר שאר מינים אלא א"כ יש גם פשתן דאל"כ בעינן דווקא מינו, ועי' בהג' מהרא"ש על הסמ"ג מצ' כ"ו דכל זה לגבי שלא במינו אבל בבגד צמר אי"צ שיהא גם פשתן דשפיר פוטר בצמר לחוד כיון שהוא מינו, ורק בהא דנתחדש שאינו מינו ג"כ פוטר זהו דווקא בצו"פ יחדיו. ויל"ע אם זה רק לרבא דדריש מין כנף אבל לתנא דבי ר"י צמר ופשתים לעולם בעינן יחדיו דליכא מעליותא למין כנף או נימא דמודה דהיכי דאיכא מין כנף פוטר אף שאין צו"פ יחדיו.

ובהג' מהרא"ש שם וכן בארה"ח [סי' ט' אר"י ה'] כתבו דצמר בפשתים חשיב שפיר יחדיו ואי"צ שיהא יחדיו דוקא בחוטים אלא גם אם הבגד הוא פשתים והחוטים הם צמר שפיר חשיב יחדיו, וכדיסד שם דיסוד הדין שצריך שיהא יחדיו הוא דהא גופא דהוי כלאים הוא הפוטר וא"כ גם חיבור החוטים עם הבגד הרי הוי כלאים כמבואר בגמ'. אולם במהר"ם בנ"ט על המרדכי סי' תתק"נ מבואר דס"ל דיחדיו היינו דווקא בחוטין עצמם.